CELEX: 32011R1048
Language: hu
Date: 2011-10-20 00:00:00
Title: A Tanács 1048/2011/EU rendelete ( 2011. október 20. ) a volt Jugoszláviában elkövetett humanitárius bűncselekményeket vizsgáló nemzetközi törvényszék (ICTY) megbízatása hatékony végrehajtásának támogatására irányuló egyes korlátozó intézkedések bevezetéséről szóló 1763/2004/EK rendelet hatályon kívül helyezéséről

21.10.2011   
            
            
               HU
            
            
               Az Európai Unió Hivatalos Lapja
            
            
               L 276/1
            
         A TANÁCS 1048/2011/EU RENDELETE
   (2011. október 20.)
   a volt Jugoszláviában elkövetett humanitárius bűncselekményeket vizsgáló nemzetközi törvényszék (ICTY) megbízatása hatékony végrehajtásának támogatására irányuló egyes korlátozó intézkedések bevezetéséről szóló 1763/2004/EK rendelet hatályon kívül helyezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikkére,
   tekintettel a volt Jugoszláviával foglalkozó nemzetközi büntetőtörvényszék (ICTY) megbízatása hatékony végrehajtásának támogatására irányuló további intézkedésekről szóló, 2010. október 7-i 2010/603/KKBP tanácsi határozatra (1),
   tekintettel az Unió külügyi és biztonságpolitikai főképviselője és az Európai Bizottság közös javaslatára,
   mivel:
   
               (1)
            
            
               Az 1763/2004/EK rendelet (2) az ICTY megbízatásának támogatása érdekében bizonyos magánszemélyek pénzeszközeinek befagyasztása révén érvényesíti a 2010/603/KKBP tanácsi határozatot.
            
         
               (2)
            
            
               A 2010/603/KKBP határozat 2011. október 10-én hatályát vesztette.
            
         
               (3)
            
            
               Ezért helyénvaló az 1763/2004/EK rendelet azonnali hatállyal történő hatályon kívül helyezése,
            
         ELFOGADTA EZT A RENDELETET:
   1. cikk
   Az 1763/2004/EK rendelet hatályát veszti.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2011. október 20-án.
      
         
            a Tanács részéről
         
         
            az elnök
         
         M. SAWICKI
      
   
   
      (1)  HL L 265., 2010.10.8., 15. o.
   
      (2)  HL L 315., 2004.10.14., 14. o.